stanford-oval/wikipedia huggingface dataset:
Veikko Räsänen (vuorineuvos)

Veikko Oskari Räsänen (12. huhtikuuta 1916 Kuopio – 5. lokakuuta 1992 Kuopio) oli suomalainen yritysjohtaja ja vuorineuvos. Hän oli yksi vaatealan yrityksen Turo Oy:n perustajista ja toimi sen kaupallisena johtajana 1938–1962 sekä toimitusjohtajana 1962–1974.
Räsäsen suutari-isä kuoli jo ennen hänen syntymäänsä, joten äiti elätti perheen torikauppiaana Kuopiossa. Perheen muutettua Sortavalaan Räsänen aloitti 13-vuotiaana uransa kulkukauppiaana, ja perheen palattua Kuopioon hän ryhtyi 17-vuotiaana itse torikauppiaaksi. Vuonna 1938 hän perusti yhdessä Oiva Turusen ja Veijo Taskisen kanssa vaatetehdas Turo Oy:n, joka aloitti toimintansa Kuopion Puijonkadulla. Ensimmäiseksi toimitusjohtajaksi tuli Turunen, ja Räsänen toimi pitkään kaupallisena johtajana.
Räsänen osallistui talvisotaan, jatkosodan aikana hän oli huoltojoukoissa Petroskoissa, ja sodan jälkeen hän jatkoi aiemmassa työssään kaupallisena johtajana. Hän tuli vuonna 1962 Turon toimitusjohtajaksi Turusen tilalle. Räsäsen johtajakaudella yhtiö kohosi Pohjoismaiden suurimmaksi miestenpukujen valmistajaksi. Turo oli idänkaupan tiennäyttäjiä alallaan, mutta yhtiö suuntautui 1970-luvulta alkaen erityisesti länsivientiin. Räsänen luopui vuonna 1974 toimitusjohtajuudesta, ja tämän jälkeen hän oli yhtiön johtokunnan puheenjohtajana vuoteen 1978 ja jäsenenä vuoteen 1985.
Räsänen oli Trinet Oy:n, Kellomäen puutarha Oy:n ja Kansalliskauppa Oy:n johtokunnan puheenjohtaja, Savon Yrittäjien puheenjohtaja vuosina 1955 ja 1961–1964 sekä Savon Messujen puheenjohtaja 1961–1968. Hän kuului Vaatetusteollisuuden Keskusliiton (Vateva) hallitukseen vuodesta 1964 ja johtokuntaan vuodesta 1972, Keskuskauppakamarin hallitukseen vuodesta 1976 ja Teollisuuden Keskusliiton edustajistoon 1977–1979. Hän oli myös Kuopioon vuonna 1960 perustetun Minna Canthin koulun johtokunnan ensimmäinen puheenjohtaja.
Räsänen sai kauppaneuvoksen arvon vuonna 1967 ja vuorineuvoksen arvon vuonna 1981, ensimmäisenä vaatetusteollisuuden edustajana Suomessa. Hän oli Kuopion Paasikivi-seuran puheenjohtaja vuosina 1963–1978 ja Urho Kekkosen vaaliliiton valitsijamiesehdokas vuoden 1962 presidentinvaaleissa.
Vanha testamentti (albumi)

| Vanha testamentti Henrik! |
| --- | --- | --- |

Julkaisun tiedot
 Julkaistu: 25. lokakuuta 2018
 Formaatti: LP, kasetti, digitaalinen lataus, striimaus
 Tyylilaji: hardcore punk, garage rock
 Levy-yhtiö: Katakombi Records
Henrik!:n muut julkaisut
|   | Vanha testamentti 2018 | Psalmit 2020 |
Vanha testamentti on Janne Ahtiaisen Henrik! -yhtyeen debyyttialbumi vuodelta 2018. Albumi oli Ahtiaisen ensimmäinen julkaistu punk-pitkäsoitto. Albumi sisältää yhtyeen Spotifyssa ylivoimaisesti eniten striimauksia keränneen kappaleen "Lisää paskaa housuun". Kappale on kerännyt suoratoistopalvelussa maaliskuuhun 2022 mennessä yli 170 000 striimausta.
Albumin kolme tuntia kestänyt julkaisukonsertti pidettiin Helsingissä 18. tammikuuta 2019.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dadaisti, naivisti, runkkari | 1.20 |  |  |  |  |  |  |  |
| 2. | Lisää paskaa housuun | 1.53 |  |  |  |  |  |  |  |
| 3. | PMA | 1.16 |  |  |  |  |  |  |  |
| 4. | Rock sekularisaatiota vastaan | 1.09 |  |  |  |  |  |  |  |
| 5. | Ullakon kummitus | 3.40 |  |  |  |  |  |  |  |
| 6. | Taidemimmi | 1.09 |  |  |  |  |  |  |  |
| 7. | Pilvessä aamulla | 1.36 |  |  |  |  |  |  |  |
| 8. | Eldis | 1.10 |  |  |  |  |  |  |  |
| 9. | Poliisi on perseestä / Hallitus on väärässä | 1.20 |  |  |  |  |  |  |  |
| 10. | Helsingin Yliopisto | 2.31 |  |  |  |  |  |  |  |
| 11. | Varg Vikernesin näköinen spurgu | 1.58 |  |  |  |  |  |  |  |
| 12. | Näiden sanojen jälkeen emme nähneet enää | 0.52 |  |  |  |  |  |  |  |
| 13. | Uskokaa toisiinne! | 3.55 |  |  |  |  |  |  |  |
|  |  | 23.56 |  |  |  |  |  |  |  |
Vastaanotto

| 0 | 1 | 2 |
| --- | --- | --- |
Kaaoszine: 
Rumba: 
Soundi: 

Albumi sai mielipiteitä jakavan vastaanoton.
Kaaoszinen Jimmy Timonen antoi albumille arvosanaksi 7,5/10. Hän koki albumin Ahtiaisen onnistuneeksi harppaukseksi uuden genren puolelle. Hän ei pitänyt albumia mestariteoksena, mutta viihdyttävänä ja uudenlaisena lisäyksenä suomipunkin kategoriaan.
Rumban Joni Kling antoi arvosanaksi 0/10. Hän kuvaili albumia sanoilla: "Vanha testamentti on kollaasi melua, herätyskokoussaarnoja ja vittuilua, täysin vailla koheesiota. Se on myös viihdyttävä, hauska ja välillä tarttuva, mutta sen kutsuminen musiikiksi tuntuu yhtä vaivaannuttavalta kuin terapiaistunnon todistaminen, eikä sen tekijän tarkoitusperillä uskalla kuin spekuloida. En keksi sille oikein muuta määritelmää kuin ”idiootti esitys".
Soundin Antti Granlund antoi albumille arvosanaksi 4/5 ja kuvaili sitä rajuksi, yllättäväksi, 1980-luvun alun hardcoreen nojaavaksi kokoelmaksi humoristisia tai vakavia kapinabiisejä tai äänikollaaseja.
Valtiatar

| Valtiatar> Reign |
| --- | --- |
 sarjan alkutunnus
Tyyli:  draama
Luoja(t):  Stephanie Sengupta Laurie McCarthy
Pääosissa:  Adelaide Kane Toby Regbo Torrance Coombs Megan Follows
Alkuperämaa:   Yhdysvallat
Alkuperäiskieli:  englanti
Verkko:   The CW  AVA
Esitetty:  17. lokakuuta 2013 – 16. kesäkuuta 2017
Tuotantokausia:  4
Jaksoja:  78
Tuotanto
Vastaava(t) tuottaja(t):  Brad Silberling John Weber Frank Siracusa Laurie McCarthy Stephanie SenGupta
Säveltäjä(t):  Trevor Morris
Tuotantoyhtiö(t):  Joyful Girl Productions Warner Bros. Television
Palkinnot
Voitetut:  People’s Choice Award Paras uusi draamasarja (2014)
Aiheesta muualla
Virallinen sivusto
IMDb 
Valtiatar (engl. Reign) on yhdysvaltalainen The CW Television Networkin draamasarja, jonka ensimmäinen jakso esitettiin 17. lokakuuta 2013. Sarja seuraa Skotlannin kuningattaren Maria Stuartin Ranskassa viettämiä nuoruusvuosia. Sarja ei ole kuitenkaan historiallisesti tarkka, vaan enemmänkin nykypäivään tuotu kuvaus historiallisista henkilöistä ja tapahtumista. Yksi sarjan tekijöistä onkin todennut, että he ovat ottaneet taiteellisia vapauksia.
Tammikuussa 2014 sarja palkittiin Yhdysvalloissa parhaan uuden draamasarjan People’s Choice Awardilla ja pian sen jälkeen tiedotettiin, että sarjaan tehdään toinen tuotantokausi. Toisen tuotantokauden ensimmäinen jakso esittiin Yhdysvalloissa 2. lokakuuta 2014. Suomessa sarjan ensimmäinen jakso esitettiin AVA:lla 19. tammikuuta 2014, ja se keräsi 107 000 katsojaa.
Juoni

Sarjan tapahtumat sijoittuvat 1500-luvun Ranskaan. 15-vuotias Skotlannin kuningatar Maria Stuart eli Mary on elänyt ranskalaisessa luostarissa, mutta murhayrityksen jälkeen hänet viedään Ranskan hoviin turvaan, jossa hän tapaa tulevaa perhettään ja lapsuuden ystäviään. Maryn on määrä mennä naimisiin Ranskan kuninkaan pojan Frans II:n eli Francisin kanssa, mutta kaikki ei suju suunnitelmien mukaan. Francisin äidin neuvonantaja Nostradamus näkee näyn, jonka mukaan Mary koituu hänen poikansa kuolemaksi.
Näyttelijöitä

| 0 | 1 | 2 |
| --- | --- | --- |
|  Adelaide Kane  | … |  Maria Stuart, Skotlannin kuningatar   |
|  Toby Regbo  | … |  Frans II, Ranskan kuningas   |
|  Megan Follows  | … |  Katariina de’ Medici, Fransin äiti   |
|  Torrance Coombs  | … |  Sebastian (Bash), Fransin velipuoli   |
|  Celina Sinden  | … |  Greer   |
|  Caitlin Stasey  | … |  Kenna   |
|  Anna Popplewell  | … |  Lola   |
|  Jonathan Keltz  | … |  Leith Bayard   |
|  Jenessa Grant  | … |  Aylee   |
|  Alan van Sprang  | … |  Henrik II, Ranskan kuningas   |
Jaksot

| Kausi | Kausi | Jaksot | Yhdysvallat> Esitys alkoi | Yhdysvallat> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 22 | 17. lokakuuta 2013 | 15. toukokuuta 2014 | 19. tammikuuta 2014 | 22. kesäkuuta 2014 |
|  | 2 | 22 | 2. lokakuuta 2014 | 14. toukokuuta 2015 | 5. marraskuuta 2014 | 30. marraskuuta 2015 |
| – | 3 | 18 | 9. lokakuuta 2015 | 20. kesäkuuta 2016 | 24. tammikuuta 2016 | 11. syyskuuta 2016 |
| – | 4 | 16 | 10. helmikuuta 2017 | 16. kesäkuuta 2017 | 1. lokakuuta 2017 | 14. tammikuuta 2018 |
Aiheesta muualla

Valtiatar Internet Movie Databasessa (englanniksi)
Sarjan viralliset kotisivut (englanniksi)
Sarjan suomalaiset kotisivut (Arkistoitu – Internet Archive)
Arvostelu: Teinilauma Ranskan hovissa Helsingin Sanomat. 19.1.2014
Virginia Apgar

Virginia Apgar
Virginia Apgar (7. kesäkuuta 1909 – 7. elokuuta 1974) oli yhdysvaltalainen lääkäri, joka erikoistui anestesiaan ja pediatriaan. Hän kehitti erityisesti neonatologian perusteita, ja hänet muistetaan vastasyntyneen kunnon arviointiin käytettävien Apgar-pisteiden kehittäjänä.
Nuorisosäätiö

| Nuorisosäätiö sr |
| --- | --- |

Tunnuslause:  Koteja aikuisiksi aikoville
Yritysmuoto:  säätiö
Perustettu:  1961
Toimitusjohtaja:  Kimmo Pihlman
Puheenjohtaja:  Jari Laine
Kotipaikka:  Helsinki
Kotisivu:  www.nuorisosaatio.fi
Infobox OKVirheellinen NIMI-arvo: 
Nuorisosäätiö sr on säätiö, jonka määrittelee tarkoituksekseen sosiaalinen nuoriso- ja kasvatustyön sekä nuorten itsenäistymisen tukemisen. Säätiö tukee nuoria aikuisia itsenäiseen asumiseen ja elämään rakennuttamalla ja ylläpitämällä kohtuuhintaisia vuokra-asuntoja. Nuorisosäätiö tarjoaa asukkaille myös itsenäiseen asumiseen liittyvää neuvontaa, ohjausta ja tukea elämänhallintaan sekä vapaa-ajan toimintaa.
Säätiö on rakentanut varallisuutensa lähinnä julkisten tukien avulla. Vuonna 2018 säätiö joutui vakaviin talousvaikeuksiin menetettyään 80 prosenttia varoistaan tappiollisissa liiketoimissa. Säätiön johto vaihdettiin, ja se menetti yleishyödyllisyysasemansa. Poliisi epäili, että säätiön varoja oli kiertänyt sen entiselle johdolle epäedullisilla kaupoilla ja vuokrasopimuksilla. Säätiö hakeutui velkasaneeraukseen maaliskuussa 2019, mutta saneeraus lopetettiin loppuvuodesta 2020. Nuorisosäätiötä uhkasi konkurssi, mutta se selvisi keväällä 2021, kun velkojat suostuivat velkojen leikkauksiin.
Toiminta

Nuorisosäätiön perusti lokakuussa 1961 Keskustanuoret. Vuoden 2018 alussa säätiöllä oli 67 asuinrakennusta, joissa oli 4 000 asuntoa. Niissä asui lähes 5 000 nuorta. Asuntojen sijaintipaikkakunnat olivat Helsinki, Espoo, Vantaa, Tuusula, Järvenpää, Kerava, Sipoo, Nurmijärvi, Vihti, Riihimäki, Lahti, Hollola, Orimattila, Tampere ja Lappeenranta. Säätiön päätoimipiste sijaitsee Helsingin Herttoniemessä.
Nuorisosäätiön vuokra-asunnot on tarkoitettu työssäkäyville, työelämään hakeutuville ja opiskelujaan päättämässä oleville 18–29-vuotiaille nuorille aikuisille. Säätiön vuokrakodeissa voi asua 35-vuotiaaksi asti.[lähde? ]
Säätiö saa toimintaansa tukea Sosiaali- ja terveysjärjestöjen avustuskeskukselta, ja lisäksi asuntojen rakentamista on rahoitettu Asumisen rahoitus- ja kehittämiskeskuksen (ARA) tuilla ja korkotukilainalla. Vuonna 2009 säätiöllä oli nettovarallisuutta noin 200 miljoonaa euroa.
Nuorisosäätiöllä oli vuosina 1989–1999 edustushuvila Itävallan Alpeilla Zell am Seen lähellä.
Ongelmat > Vaalituki

Syksyllä 2009 nousi kohu Nuorisosäätiön keskustalaisille poliitikoille myöntämistä vaalituista. Säätiö on lähellä keskustaa ja jakoi monena vuonna vaalitukea keskustalaisille poliitikoille. Tukea saivat muun muassa säätiön puheenjohtajana toiminut Antti Kaikkonen ja entinen puheenjohtaja Matti Vanhanen. Ongelmallisen tuen myöntämisestä teki se, että Vanhanen oli myöntämässä säätiölle Raha-automaattiyhdistyksen (RAY) tukea, vaikka oli ollut säätiön hallituksen jäsen. TV2:n Silminnäkijä-ohjelman mukaan RAY oli tukenut säätiötä yhteensä 40 miljoonalla eurolla. RAY aloitti säätiössä erikoistarkastuksen.[lähde? ]
Myös valtion patentti- ja rekisterihallitus aloitti tutkinnan toiminnan suhteesta säätiön sääntöihin. ARA  puolestaan tarkasti vaalirahoituksen vaikutusta säätiön asuntokohteiden vuokriin. Asiasta ilmaisi huolensa myös Säätiöiden ja rahastojen neuvottelukunta. Nuorisosäätiön toimitusjohtaja Seppo Pyykkönen kiisti, että vaalituki olisi säätiön toiminta-ajatuksen vastaista. Antti Kaikkonen erosi säätiön hallituksen puheenjohtajan tehtävästä kohun seurauksena, mutta jatkoi silti säätiön hallituksen jäsenenä.
Poliisin mukaan säätiö jakoi sääntöjensä vastaisesti vaalitukia yli 100 000 euroa noin 30 saajalle. Kymmenkuntaa säätiön vuosien 2002–2009 hallituksen jäsentä epäiltiin rikoksista. Tukea jaettiin muun muassa Matti Vanhaselle 23 000 euroa ja Jukka Vihriälälle 24 000 euroa. Syyttäjä vaati tammikuussa 2012 alkaneessa Nuorisosäätiön lahjuksia käsittelevässä oikeudenkäynnissä Antti Kaikkoselle ehdollista vankeutta. Kaikkonen tuomittiin vuonna 2013 viiden kuukauden ehdolliseen vankeusrangaistukseen. Ehdolliseen vankeuteen tuomittiin myös säätiön asiamiehenä ja hallituksen jäsenenä toiminut Jorma Heikkinen. Vuonna 2007 aloittaneet asiamies Seppo Pyykkönen ja hallituksen jäsen Aki Haaro tuomittiin sakkorangaistuksiin.
Iltalehden mukaan Vanhasen hallitus hyväksyi Nuorisosäätiölle tukia 16 miljoonalla eurolla.
Ongelmat > Rakennustoiminta

Nuorisosäätiö sai Helsingissä rakentaa asuintalon kahden vilkasliikenteisen tien risteykseen, paikkaan jota Suomen ympäristökeskus ei pitänyt sopivana pysyvään asumiseen.
Yle kertoi Nuorisosäätiön toimintaperiaatteen vastaisista liiketoimista 24. elokuuta 2016. Aki Haaron ja Perttu Nousiaisen johdolla säätiöstä on kehitetty merkittävää kovan rahan rakennuttajaa ja vuokranantajaa. Vuoden 2015 toimintakertomuksen mukaan Nuorisosäätiö suunnittelee tai rakennuttaa 35 kohdetta, joihin tulisi yli 3 600 asuntoa eli yli kaksi kertaa säätiön silloisen rakennuskannan verran. Säätiön keskeiset vaikuttajat kieltäytyivät Ylen haastattelupyynnöistä. Säätiön hallitus koostuu pääosin keskustalaisista vaikuttajista.
Ongelmat > Talousvaikeudet ja -rikokset

Nuorisosäätiön toimitusjohtaja Aki Haaro ja hallituksen puheenjohtaja Perttu Nousiainen joutuivat jättämään säätiön keväällä 2018. Säätiö oli joutunut heidän aikanaan vakaviin talousvaikeuksiin. Kesällä 2018 aloittaneen uuden hallituksen puheenjohtajan Jari Laineen mukaan säätiö olisi joutumassa selvitystilaan tai konkurssiin. Säätiön rahoitussopimuksissa olleiden kovenanttien johdosta 50 miljoonan euron velat olisivat voineet langeta maksuun saman tien. Säätiö selvisi myymällä yhden 155 asukkaan talon. Laineen ja uuden toimitusjohtajan Kimmo Pihlmanin mukaan Haaron ja Nousiaisen hankkeet olivat vaarantaneet säätiön olemassaolon. Vaikeuksien takia säätiö suunnittelee myyvänsä myöhemmin seitsemän muuta taloa sekä kehityskohteitaan ja tonttejaan.
Säätiö havaitsi kesällä 2018, että sen 50 miljoonan euron varallisuudesta 40 miljoonaa euroa oli menetetty jo toteutuneisiin tai toteutuviin tappioihin. Jari Laineen mukaan 80 prosenttia säätiön varoista oli ”puhallettu” neljän vuoden aikana Aki Haaron ja Perttu Nousiaisen tekemillä epäedullisilla liiketoimilla. Säätiön nimissä oli tehty kalliita ostoksia ja sopimuksia.
Nuorisosäätiötä rahoittanut GF Money perui listautumisantinsa keväällä 2018 sen jälkeen, kun Nuorisosäätiö vaati GF Moneyn kanssa tehtyjen asuntokauppojen perumista. Kaupat peruttiin ja säätiö maksoi ottamansa lainat kokonaisuudessaan takaisin. GF Money piti purkuvaatimusta perusteettomana, muttei voinut olla varma loppukauppahinnan saamisesta 30. kesäkuuta 2018. GF Money ilmoittikin lopettaneensa kaikki liikesuhteet säätiön kanssa. Säätiö oli aiemmin vuokrannut kiinteistöja Sampo-konsernilta, joiden myynnista Sammolle GF Money oli tehnyt voittoa.
Poliisi aloitti vuonna 2018 tutkinnan Aki Haaron ja Perttu Nousiaisen jäljiltä paljastuneen miljoonien eurojen katoamisen tutkinnan. Katoaminen liittyy Virossa tehtyihin sijoituksiin. Heidän epäillään ottaneen lahjuksia.
Kesällä 2021 Helsingin käräjäoikeus määräsi Perttu Nousiaisen maksamaan lähes kahdeksan miljoonaa euroa vahingonkorvauksia Nuorisosäätiölle. Tuomion mukaan Nousiainen oli mukana hyväksymässä mittavia tappioita aiheuttaneita kiinteistökauppoja, jotka oli myös sovittu Nuorisosäätiön tytäryhtiöiden yhtiöjärjestyksen ja osakeyhtiölain huolellisuusvelvoitteen vastaisesti. Valtaosa vahingonkorvauksista liittyy Lahdessa vuonna 2014 solmittuihin kauppoihin, jolloin säätiö osti lahtelaiselta rakennusliikkeeltä kerrostalon 8,04 miljoonalla eurolla. Viisi vuotta myöhemmin säätiö myi purkukuntoisen talon noin seitsemän miljoonan euron tappiolla. Säätiöllä on ollut vireillä kanne samoihin kiinteistökauppoihin liittyen myös muita säätiön entisiä hallituksen jäseniä kohtaan.
Toukokuussa 2024 Aki Haaro tuomittiin törkeästä lahjuksen ottamisesta elinkeinotoiminnassa, kahdesta törkeästä kavalluksesta, kahdesta törkeästä veropetoksesta ja kahdeksasta törkeästä väärennyksestä kuuden vuoden ehdottomaan vankeusrangaistukseen sekä maksamaan korvauksia. Haaro oli saanut tai hyväksynyt lahjuksia yli 2,6 miljoonalla eurolla Salpausselän Rakentajat -rakennusyhtiöltä ja lisäksi kavaltanut Nuorisosäätiöltä 6,4 miljoonaa euroa.
Ongelmat > Asumisen rahoitus- ja kehittämiskeskuksen reaktio

Nuorisosäätiö menetti yleishyödyllisyysasemansa kesäkuussa 2018. ARA perui aseman, koska katsoi säätiön toiminnan olleen aravalain ja korkotukilain vastaista. Säätiön yleishyödyllisten osien ulkopuolelle oli annettu merkittäviä lainoja ja vakuuksia. Säätiö oli myös ottanut liikaa riskejä. Maaliskuussa 2020 KHO päätti, että ARA sai perua Nuorisosäätiön yleishyödyllisen aseman.
Marraskuussa 2020 ARA irtisanoi lainat ja lakkautti korkotuen. Keskustalaisella Maaseudun Kukkasrahasto Säätiöllä oli marraskuussa 2020 pyrkimys saada nuorisoasunnot haltuunsa Keskustanuorten toiminnan rahoittamiseksi. Se ei toteutunut.
Hallitus

Lähde
Jari Laine, puheenjohtaja
Ippa Hertzberg, varapuheenjohtaja
Kimmo Pihlman
Aiheesta muualla

Nuorisosäätiön verkkosivut
Hänninen, Jyri: Nuorisosäätiö järjesteli miljoonien pikavoitot johtajansa kaverille – näin kiinteistökaupat syntyivät Yle Uutiset.  26.10.2016. Helsinki:  Yleisradio Oy. Viitattu 19.9.2023.
Hänninen, Jyri: Nuorisosäätiön johtaja sai satoja tuhansia euroja veroparatiisiyhtiöiltä – poliisi selvittää, onko kyse lahjonnasta Yle Uutiset.  7.3.2018. Helsinki:  Yleisradio Oy. Viitattu 19.9.2023.
Hänninen, Jyri: Nuorisosäätiön konkurssiuhka väistymässä – käräjäoikeus hyväksyi velkasaneerauksen Yle Uutiset.  4.4.2019. Helsinki:  Yleisradio Oy. Viitattu 19.9.2023.
Herttoniemen nuorisohotelli, vuonna 1973 rakennettu yli 170 asunnon vuokratalo, jonka yhteydessä toimii säätiön päätoimipiste.
Nuorisosäätiön asuintalo Helsingin Lahdenväylän varrella. Sijainnin takia talon äänieristykseen on tarvittu erityisrakenteita.
Vanha sydän

| ”Vanha Sydän” Erin |
| --- | --- | --- |

Singlen tiedot
 Albumilta: Hunningolla
 Julkaistu: 2011
 Tyylilaji: folk, pop
 Kesto: 03.11
 Levy-yhtiö: Warner Music Finland
Erinin muut singlet
| ”Popeda” 2011 | ”Vanha Sydän” 2011 | ”On elämä laina” 2012 |
”Vanha sydän” on Erinin kolmas single hänen esikoisalbumiltaan Hunningolla. Erinin ja Maija Vilkkumaan yhdessä sanoittama kappale julkaistiin singlenä loppuvuodesta 2011.
Kappaleet

Vanha sydän – 3.11
Musiikkivideo

Vanha sydän -kappaleen musiikkivideolla Erin on kahvilassa ja kirjoittaa kappaleen sanoitusta paperilapulle. Video on kuvattu rovaniemeläisessä Kauppayhtiö-kahvilassa[lähde? ] ja se julkaistiin 14. joulukuuta 2011 YouTube-palvelussa.
Muut versiot

Kaija Koo teki kappaleesta oman versionsa Vain elämää -televisiosarjan ensimmäisellä tuotantokaudella vuonna 2012. Samu Haber teki kappaleesta myös oman versionsa Vain elämää -televisiosarjan 10. tuotantokaudella vuonna 2019.
Virginia (savukemerkki)

Virginia oli Amer-Tupakan Suomessa vuosina 1969–1977 valmistama ja markkinoima savukemerkki. Sen myyntivalttina oli väite, että useimmat muut savuketupakat ovat maustettuja, kun taas Virginiaan käytetty tupakka oli maustamatonta.
Virginia tuli Suomen markkinoille vuonna 1969 hyvin onnistuneesti nousemalla myyntitilastossa heti viidennelle tilalle.
 Se kuitenkin joutui pian huhukampanjan uhriksi: kuluttajien joukossa alkoi kiertää perätön tarina, että savuke sisältäisi myrkyllistä sinihappoa eli vetysyanidia. Virginia-savukkeiden mainetta yritettiin pelastaa voimakkailla mainoskampanjoilla, mutta turhaan. Niiden valmistus lopetettiin vuoden 1976 lopulla. Saman huhun uhriksi oli jo 1960-luvun alkupuolelta asti joutunut Life-filtterisavuke, jonka valmistus loppui Suomessa myös 1976. Noihin aikoihin savukevalmistajat ja -markkinoijat karsivat muutenkin pois kannattamattomia merkkejään tulossa olleen tupakkamainonnan kieltävän lain edellä.
Virginia-merkkisiä savukkeita on valmistanut myös ainakin Italian valtion tupakkamonopoli 1950-luvulla sekä 1990-luvulla International Cigarette Palestiinan markkinoille ja S.N.T.R.-yhtiö Romanian markkinoille. Philip Morris lanseerasi vuonna 1968 naisille suunnatun pitkän ja ohuen Virginia Slims -savukkeen.
Veikko Matikainen

Veikko Ilmari Matikainen (7. syyskuuta 1923 Savonlinna – 24. elokuuta 2006 Tampere) oli suomalainen yrittäjä ja yritysjohtaja, joka sai teollisuusneuvoksen arvonimen.
Matikaisen vanhemmat olivat kirvesmies Pekka Matikainen ja Milma Immonen ja puoliso vuodesta 1950 Maija Helena Hämäläinen. Matikainen kävi ensin lyseota Viipurissa, mutta talvisodan sytyttyä suoritti keskikoulun loppuun Tampereella. Osallistuttuaan jatkosotaan hän opiskeli Tampereen teknillisessä koulussa ja valmistui sieltä rakennusmestariksi vuonna 1946. Matikainen työskenteli valmistuttuaan työmaamestarina useilla eri rakennustyömailla kymmenisen vuotta, kunnes perusti vuonna 1958 omaa nimeään kantavan rakennusliikkeen.
Vaikka Matikaisen rakennusliikkeen alku oli melko vaatimaton, siitä kehittyi merkittävä yritys, joka rakensi muun muassa lukuisia tehdas- ja liikekiinteistöjä ja toteutti esimerkiksi vuonna 1965 alkaneen Tampereen yliopiston toisen vaiheen rakennustyöt.  Tampereen Hervannan rakentamiseen yritys osallistui alusta pitäen. Kaupungin keskustaan se rakensi tavarataloja, hotelleja ja yritysten toimitaloja, Kalevankankaalle muun muassa siunauskappelin. Yrityksensä toimitusjohtajan tehtävästä Matikainen luopui vuonna 1992. Teollisuusneuvoksen arvonimen vuonna 1973 saanut Matikainen oli jalkapallon ystävä. Hän osallistui Ilves-Kissojen toimintaan ja oli seuran kunniapuheenjohtaja.
Vihree mies

| ”Vihree mies” Diana Anttila |
| --- | --- | --- |

Singlen tiedot
 Julkaistu: 1999
 Formaatti: CD-single
 Tyylilaji: elektroninen musiikki
 Kesto: 03.48
 Levy-yhtiö: MTV-musiikki
Ääninäyte
Alle 10%:n näyte kappaleesta.
Äänitiedostojen kuunteluohjeet
Vihree mies on Diana Anttilan esittämä kappale, joka julkaistiin vuonna 1999. Kappaleen sävelsi Risto Asikainen, joka teki myös sanoituksen Ilkka Vainion kanssa.
Kappale julkaistiin singlelevyllä, joka sisältää alkuperäisen kappaleen ja remix-version. Kappale on julkaistu myös kokoelmalevyillä BestPop ja Tähtitaivas 3.
Kappaleesta tehtiin myös musiikkivideo.
Kappale

Vihree mies kertoo tytöstä, joka kiintyy avaruudesta saapuneeseen humanoidiin.
»Sä oot mun vihree mies, eksynyt vaan, kun Siriukseen ties ei kantanutkaan. Mä susta ylpee oon, vaik leijailetkin. Toiset naurakoon, mä sain sankarin.»
Valentine (panssarivaunu)

| Infantry Tank Mk III Valentine |
| --- | --- |
 Valentine Mk VI
Valmistushistoria
Valmistusmaa:   Yhdistynyt kuningaskunta
Tekniset tiedot
Pituus:  
– putki edessä:  5,89 m
– pelkkä runko:  5,89 m
Leveys:  2,64 m
Korkeus:  2,29 m
Taistelupaino:  17 t
Telaketjut:  ?
Maksiminopeus:  
– tiellä:  24 km/h
– maastossa:  13 km/h
Toimintasäde:  145 km tiellä
Pääase:  Mk I-VII: 1 × 40 mm panssarivaunukanuuna Mk VIII-X: 1 × 57 mm panssarivaunukanuuna Mk VIII-X: 1 × 75 mm panssarivaunukanuuna
Muu aseistus:  Vaihtelee versioittain
Panssarointi:  65–8 mm
Moottori:  Mk I: AEC 6-sylinterinen bensiinimoottori Mk II, III, VI: AEC 6-sylinterinen dieselmoottori Mk IV, V, VII-XI: GMC dieselmoottori
– hevosvoimat:  131–165 hv
– kilowattia:  97–157 kW
Miehistö:  3–4
Jalkaväkitankki Mk. III Valentine on Vickers-Armstrongin kehittämä panssarivaunu, ja se oli käytössä toisessa maailmansodassa. Sitä valmistettiin vuosina 1940–1944 eri versioineen yhteensä 8 275 kappaletta, joista 1 420 Kanadassa.